**PRILOG I**

**PROJEKTNI ZADATAK**

Intelektualne usluge vanjskog stručnjaka - organizacija radionice – tematskog seminara s učenicima osnovnih i srednjih škola o inovacijama u plavim sektorima prema planiranim aktivnostima u okviru Interreg projekta IT-HR „A new technology era in the Adriatic Sea – Big data sharing and analytics for a circular sea economy“ - TECHERA

rujan 2022. godine

Sadržaj

[OPIS USLUGE 3](#_Toc114039675)

[SVRHA PROJEKTNOG ZADATKA 5](#_Toc114039676)

[SPECIFIKACIJA PROJEKTNOG ZADATKA 5](#_Toc114039677)

[POTREBNE KVALIFIKACIJE I ISKUSTVO 7](#_Toc114039678)

[PROCJENJENA VRIJEDNOST PROJEKTNOG ZADATKA 8](#_Toc114039679)

[NAČIN IZVRŠENJA USLUGE 9](#_Toc114039680)

[ROK, NAČIN I UVJETI PLAĆANJA 9](#_Toc114039681)

# OPIS USLUGE

Predmet nabave su intelektualne usluge vanjskog stručnjaka - organizacija radionice – tematskog seminara s učenicima osnovnih i srednjih škola o inovacijama u plavim sektorima prema planiranim aktivnostima u okviru Interreg projekta IT-HR „A new technology era in the Adriatic Sea – Big data sharing and analytics for a circular sea economy“ – TECHERA koji je započeo 01.04.2022. godine te traje do 30.06.2023. Tražena usluga obuhvaća organizaciju tematske radionice u kojoj će sudjelovati učenici osnovnih i srednjih škola, predavači koji će prezentirati inovativne tehnologije i tehnološka rješenja do kojih se došlo u prethodnim projektima te predstavnici sektora. Usluga uključuje tehničku, stručnu i administrativnu pripremu i organizaciju prostora, programa, predavača, osvježenje za vrijeme pauze te organizaciju ručka za sudionike radionice. Odabrani ponuditelj će prema uputama naručitelja organizirati prostor te osigurati tehničke uvjete za održavanje radionice. Pripremiti će program i pisane materijale za provedbu radionice te prema propisanim aktivnostima u okviru projekta, koordinirati sve aktivnosti s projektnim partnerima, komunicirati s Vodećim partnerom te pripremiti potrebne izlazne dokumente, sukladno zadacima na radnom paketu. Pripremiti će pozivnice za sudionike te osigurati njihov dolazak.

Opći cilj projekta TECHERA je:

* promicanje i usvajanje novonastalih znanja i tehnologija nastalih na temelju znanstvenih istraživanja i socioekonomskih promatranja vezanih uz stanje morskog okoliša. TECHERA je izgrađena na rezultatima projekata ADRIREEF, FAIRSEA, ITACA, SUSHIDROP, PRIZEFISH i BLUE KEP koji su se bavili primjenom inovativnih praksi i promicanjem rješenja temeljenih na znanstvenim podacima. Klaster uključuje pet vodećih partnera navedenih projekata i u njemu sudjeluju talijanske i hrvatske organizacije s iskustvom u testiranju i upravljanju web alatima za omogućavanje pristupa morskim podacima. Nova sučelja, postupci analize podataka i metode nabave razvijene u tim projektima bit će objedinjene kako bi se prikazalo kako oni mogu konvergirati u jedinstvenu "Infosferu" kako bi nadoknadili nedostatak podataka o morskim resursima i poboljšati plavo gospodarstvo osiguravanjem uštede troškova i povećanjem održivosti.

Glavni cilj projekta TECHERA je:

* osiguravanje uvjeta za smanjenje ugljičnog otiska ribarske flote optimizacijom ribolovnih pritisaka na temelju podataka i razvoja održivog ribolova. Ovom cilju će se težiti razmjenom iskustava stečenih u programu IT-HR za poticanje stvaranje novih međusektorskih klastera temeljenih na dijeljenju podataka, promicanje znanosti o podacima i analitičkih alata za povećanje pametne specijalizacije. Istaknuti će se da znanstveni pristupi temeljeni na podacima doprinose povećanju učinkovitog iskorištavanja i vrednovanja morskih proizvoda.

Specifični ciljevi projekta su:

* Međusektorski klasteri za razmjenu podataka
* Pametna specijalizacija i napredne tehnologije
* Atraktivne i inovativne karijere u plavom

Treći specifični cilj projekta se odnosi na kapitalizaciju rezultata projekata IT-HR koji učenike upoznaju s napretkom u održivom ribarstvu i prehrambenim lancima, kao što su program razmjene i zajednički obrazovni sustav promoviran kroz projekt BLUE KEP i pristupi igricama koje je predložio i razvio projekt FAIRSEA. Cilj je promovirati karijere i održivo poduzetništvo u plavoj ekonomiji i pridonijeti suzbijanju starenja radne snage, rješavanju nedostataka vještina i poticanju zapošljavanju u plavom sektoru.

TECHERA aktivnosti zamišljene su za najbolji prijenos ključnih podataka korištenjem demonstracije, aplikacije uživo, virtualni studijski posjeti. Za postizanje ovog specifičnog cilja će se:

* Organizirati radionica za isticanje mogućnosti obuke u informacijskim i komunikacijskim tehnologijama (ICT) za plave karijere.

Zbog specifičnosti radnog zadatka i potrebnih kompeticija u pripremi i izradi stručnih materijala koji obuhvaćaju projektne rezultate iz nekoliko prethodno provedenih Interrreg projekata u okviru Plavog rasta, ovom nabavom angažiraju se vanjski stručnjaci čija će stručna i organizacijska potpora osigurati da se aktivnosti za koje je zaduženo Ministarstvo poljoprivrede kao projektni partner uspješno provedu.

# SVRHA PROJEKTNOG ZADATKA

Organizacija tematskog seminara s učenicima osnovnih i srednjih škola o inovacijama u plavim sektorima sa stručnjacima koji su sudjelovali na provedbi prethodnih projekata uz aktivno sudjelovanje dionika iz Plavog sektora, prema planiranim aktivnostima u okviru radnog paketa tri: D3.3.2. Koristit će se različiti komunikacijski pristupi (frontalna predavanja, participativna rasprava, igra) te olakšati pojavljivanje ideja od učenika. Cilj je identificirati načine za jačanje karijera u ribarstvu i plavom sektoru, ali i za razvoj mogućnosti za buduće programe.

Nakon provedenog seminara/ radionice u okviru istog radnog paketa je potrebno izraditi **Smjernice za promicanje plavih karijera; D3.2.2**. koje će uzeti u obzir sve dobivene informacije iz provedenih aktivnosti u radnim paketu tri (D3.3.1, D3.3.2 i D3.2.1). Smjernice trebaju doprinijeti boljem upoznavanju potencijalnih djelatnika sa mogućnostima razvoja interdisciplinarnih karijera te privlačenju mladih kadrova i otvaranju novih radnih mjesta u sektoru ribarstva.

## SPECIFIKACIJA PROJEKTNOG ZADATKA

Usluga je podijeljena na dvije aktivnosti predviđene u okviru radnog paketa tri:

1. **D.3.3.2. Organizacija tematskog seminara s učenicima osnovnih i srednjih škola** što obuhvaća sljedeće usluge:
* **Osiguranje prostora za adekvatan broj sudionika:**

Potrebno je rezervirati adekvatan prostor za održavanje tematskog seminara za učenike osnovnih i srednjih škola uz aktivno sudjelovanje dionika iz Plavog sektorima. Program prekogranične suradnje INTERREG V-A Italija-Hrvatska 2014.-2020. jedan je od programa Europske teritorijalne Programsko područje sastoji se od talijanskih i hrvatskih niže navedenih administrativnih jedinica NUTS III razine:
25 pokrajina s talijanske strane: Teramo, Pescara, Chieti (Abruzzo), Campobasso (Molise), Brindisi, Lecce, Foggia, Bari, Barletta-Andria-Trani (Puglia), Venezia, Padova, Rovigo (Veneto), Pordenone, Udine, Gorizia, Trieste (Friuli Venezia Giulia), Ferrara, Ravenna, Forlì-Cesena, Rimini (Emilia Romagna), Pesaro e Urbino, Ancona, Macerata, Ascoli Piceno, Fermo (Marche), te 8 županija s hrvatske strane: Primorsko-goranska, Ličko-senjska, Zadarska, Šibensko-kninska, Splitsko-dalmatinska, Istarska, Dubrovačko-neretvanska i Karlovačka. Budući da je projektni partner u ovome projektu uz Ministarstvo poljoprivrede, Zadarska županija, kao mjesto pružanja usluge odabran je grad Zadar. Dionici na radionici su učenici osnovnih i srednjih škola zainteresirani za mogućnosti edukacije i zapošljavanja u plavom sektoru i predstavnici proizvođača u ribarstvu. Koristiti će se različiti komunikacijski pristupi (frontalna predavanja, participativna rasprava, igra i predavanja. Očekuje se sudjelovanje 70- tak dionika u raspravi. Potreban je adekvatan broj sjedećih mjesta.

* **Organizacija i tehnička priprema prostora:**

Potrebno je osigurati svu tehničku opremu – multimedijalnu opremu potrebnu za održavanje prezentacije (projektor, prijenosno računalo, mikrofoni, platna, projektori te sva ostala elektronička i informatička oprema).

* **Priprema radnih i edukacijskih materijala:**

Potrebno je pripremiti dnevni red, pozivnice, stručne podloge i prezentacije za održavanje radionice kojom treba potaknuti iznošenje inovativnih ideja od učenika i uskladiti ih s realnim potrebama sektora. Cilj je identificirati načine za jačanje karijera u ribarstvu i plavom sektoru i mogućnosti za razvoj budućih programa.

* **Osigurati dolazak stručnjaka iz područja provedenih projekata**

Kontaktirati relevantne stručnjake koji su sudjelovali na projektima iz područja plavog rasta koji su relevantni za projekt TECHERA.

* **Osigurati dolazak predstavnika sektora i učenika**

Kontaktirati i koordinirati sudjelovanje predstavnika sektora te učenike na radionici.

* **Osigurati profesionalnu uslugu fotografa i prisustvo predstavnika medija:**

Potrebno je osigurati uslugu fotografiranja i izradu fotografija u visokoj rezoluciji prihvatljive za objavu u medijima. Potrebno je obavijestiti predstavnike medija o održavanju radionice.

* **Prema potrebi osigurati uslugu licenciranih prevoditelja za simultano prevođenje**

U slučaju potrebe osigurati simultano prevođenje sa hrvatskog na talijanski jezik i sa talijanskog na hrvatski jezik za sudionike sastanka uživo.

* **Osigurati 1x coffee break za 70 osoba**

Osigurati tople napitke i sokove za vrijeme pauze na mjestu održavanja sastanka.

* **Osigurati 1x ručak za 30 osoba**

Osigurati jedan ručak sa uključenom konzumacijom pića za 30 osoba.

1. **D3.2.2. Izrada Smjernica za razvoj plavih karijera** što obuhvaća sljedeće usluge**:**
* Nakon provedenog seminara/ radionice potrebno je izvršiti analizu dobivenih informacija.
* Potrebno je prikupiti i analizirati sve dobivene informacije iz provedenih aktivnosti u radnim paketu tri (D3.3.1, D3.3.2 i D3.2.1).
* Objediniti dobivene rezultate i izraditi dokument D.3.2.2. pod nazivom “ Smjernice za privlačenje mladih kadrova i otvaranje novih radnih mjesta u sektoru ribarstva“ na hrvatskom i engleskom jeziku. Smjernice će uzeti u obzir sve dobivene informacije iz prethodnih aktivnosti u radnom paketu. Cilj smjernica je doprinijeti boljem upoznavanju potencijalnih djelatnika sa mogućnostima razvoja interdisciplinarnih karijera te privlačenju mladih kadrova i otvaranju novih radnih mjesta u sektoru ribarstva.

Sadržaj dokumenta treba biti usklađen sa opisom pod radnim paketom tri „Attractive and Innovative careers in Blue“ iz Aplication Form (30.04.2022.): D3.2.2.Guidelines to promote blue careers (M8; RP:PP7).

Based on the lesson learned from the activity conducted in D3.3.1, D3.3.2 and D3.2.1 this activity will deliver. Guidelines for attracting young staff and developing new jobs in the fisheries sector.

Poveznica: [TECHERA](https://www.italy-croatia.eu/web/techera/about-the-project)

# POTREBNE KVALIFIKACIJE I ISKUSTVO

Sukladno dokumentaciji o nabavi.

# PROCJENJENA VRIJEDNOST PROJEKTNOG ZADATKA

**Ukupan iznos s PDV-om:** 243.750,00 kn

**Iznos** **bez PDV-a:** 195.000,00 kn

**Izvor financiranja**: IZV 11

**Refundacija:** TECHERA (15% IZV 12 i 85% IZV 559%)

# NAČIN IZVRŠENJA USLUGE

Komunikacija između Naručitelja i Ugovaratelja, odnosno angažiranih stručnjaka, odvijat će se na hrvatskom jeziku te traženi rezultati aktivnosti moraju biti dostavljeni na hrvatskom i engleskom jeziku.

Organizacija radionice: planirano održavanje u studenom 2022. godine, ovisno o Vodećem partneru na projekt i realnim okolnostima.

Izrada Smjernica u roku od mjesec dana nakon održane radionice.

# ROK, NAČIN I UVJETI PLAĆANJA

Naručitelj će plaćanje izvršiti na kraju obavljenog posla, na temelju ispostavljenog računa za izvršenu predmetnu uslugu u roku 30 dana od dana izdavanja računa, uz uvjet da je računu prethodila primopredaja potpisanog zapisnika o izvršenoj cjelokupnoj usluzi.